Duddaelva

Duddaelva (nordsamisk: Duttajohka) er ei elv i Nesseby kommune i Finnmark. Den utgjør den nederste delen av et vassdrag som strekker seg inn i Sør-Varanger.

Vassdraget starter på Garsjøheia, mellom Garsjøen i vest og Førstevatn i øst. Elva renner derfra mot nord, passerer gjennom elvegjelet Loddegurra (Fugleskaret) og renner inn i Fuglevatnet, vassdragets største innsjø. Fra Fuglevatnet renner Duddaelva i et bratt løp ned til Gandvik, ei bukt på sørsida av Varangerfjorden.

Duddaelva er utbygd til kraftproduksjon med Gandvik kraftverk (4,8 MW), som ble satt i drift i 1952. Kraftverket utnytter fallet mellom Fuglevatnet og Varangerfjorden. Fuglevatnet er regulert, og det overføres også vann fra Garsjøen i Neidenvassdraget gjennom en  meter lang tunnel.

Etter utbyggingen er Duddaelva stort sett alltid tørrlagt.

Referanser 

Elver i Nesseby